**Retningslinjer for elever og foresatte i Eidskog Kulturskole**

Opptak:

Barn over 6 år kan søke opptak i Eidskog Kulturskole.

Voksne over 19 år kan søke instrumentalundervisning, kor og sang.

Barn under 19 år har fortrinnsrett ved tildeling av plass ved venteliste.

Ikke alle instrumenter passer for de aller yngste. Snakk med skolen om du er i tvil.

Det foregår opptak fortløpende i løpet av året på instrumenter og sang. På gruppeundervisning, slik som kunst og teater ønsker vi opptak ved oppstart høst og oppstart nyttår. Dette kan avvike, så ta gjerne kontakt med skolen om dette.

Gå inn på kommunens hjemmeside-kultur-kulturskolen og finn søknadskjema. Eidskog kommune.no.

Utmelding:

Man er elev ved Eidskog Kulturskole til man melder seg ut. Utmelding skal skje ved å gå inn på kommunens hjemmeside – søknadskjema kulturskolen eller ta kontakt med skolen.

Pris:

Instrumental, - og sangopplæring for barn og voksne: kr. 1700,-

Visuell kunst: kr 1700,-

Kor for voksne kr: 1900,-

Teater: kr 1700,-

Kulturkarusell kr: 1000,-

Drop-in kr: 150 pr time

Tap av elevplass

Kulturskolen kan si opp elevplassen dersom:

* Eleven gjentatte ganger uteblir og ikke møter til undervisning.
* Elever som viser adferd som er til hinder for undervisningen.
* Semesteravgiften/kursavgiften ikke betales. Ta kontakt med kulturskolen om dette i så fall.
* Elever i en gruppe slutter i løpet av semesteret, forbeholder kulturskolen seg retten til å avslutte gruppen. Dette kan utløse en refusjon i elevbetaling på grunn av bortfall av undervisning.

Kulturkarusell:

Tilbud til de yngste på kulturskolen. Fra 6-8 år.

Et tilpasset introduksjonstilbud for de som ikke helt vet hvilket fag de ønsker på kulturskolen.

Minst 5 søkere for å iverksette tilbudet.

Instrumenter:

Elevene bør eie eller disponere instrumenter selv. Skal man for eksempel lære å

spille piano, er det viktig å ha mulighet til å øve når man ønsker det.

Skolen eier en del instrumenter som man kan låne.

Venteliste:

I noen tilfeller vil det kunne være fullt på den disiplinen man har søkt. Man vil da få

beskjed om at man står på venteliste, og skolen vil gjøre sitt ytterste for å gjøre ventetiden kortest mulig.

Hva skal vi velge?

På oversikten lenger ned på siden, står en del instrumenter og disipliner man kan velge. Vanligvis er det nok med et instrument. Skriv opp evt. reserveinstrument i tilfelle det skulle være fullt på første ønsket.

Annet

Er det instrumenter eller disipliner du ønsker som ikke er nevnt, kan du gjerne ta kontakt med skolen.

Det kan ellers være at vi ikke får nok elever på en gruppe, evt at vi ikke får lærer. I

så fall vil dette faget falle bort, men eleven/søkeren får da tilbud om noe annet.

Mer orientering blir sendt ut før/rundt skolestart.

 **NOEN PRAKTISKE OPPLYSNINGER**

* Dersom du ønsker å skifte fag/disiplin, eller du ønsker en disiplin i tillegg

til den du har, fyll ut søknadsskjemaet på nytt eller gi beskjed til skolen.

* Vær så sikker som mulig før du krysser av ønske(-ne).

**Litt om de enkelte undervisningstilbudene:**

* **Piano og keyboard:** Her gis undervisning på alle nivåer.
* **Gitar:** Undervisning først og fremst i bruksgitar (akkordspill), men også fingerspill og klassisk gitar etter noter og el-gitar for de som ønsker det.
* **Slagverk:** Trommeundervisning på alle nivåer.
* **Solosang:** For deg som ønsker å gjøre noe mer ut av stemmen din enn bare å delta i allsang.
* **Fiolin:** Krever godt øre og stor tålmodighet.
* **Klarinett og saksofon:** For alle nivåer.
* **Visuell kunst:** Åpent for alle, men sjanse for venteliste.
* **Teater:** Tilbud fra 8 år. Cirka 12 får plass.
* **Korsettene, damekor**- Plass til ca 25.
* **Instrumentalundervisning:** For voksne.
* **Kulturkarusell.** Tilbud fra 6-8 år.